cyanic-selkie/wikianc huggingface dataset:
कृष्ण चन्द्र भट्टाचार्य
कृष्णचन्द्र भट्टाचार्य का जन्म 12 मई, 1875 ई. को बंगाल के श्रीरामपुर में हुआ था। वे बंगाल शिक्षा सेवा में आये और कई कॉलेजों में व्याख्याता रहे। 1930 में उन्होंने हुगली कॉलेज के स्थानापन्न प्रधानाचार्य के पद से अवकाश ग्रहण किया। अमलनेर के भारतीय दर्शन संस्थान के निदेशक के पद पर भी वे कुछ दिन रहे। 1935 में कलकत्ता विश्वविद्यालय के दर्शन शास्त्र के पंचम जॉर्ज प्रोफ़ेसर का पद उनको दिया गया।
दरियापुर-पेम गाँव, पालीगंज (पटना)
दरियापुर-पेम पालीगंज, पटना, बिहार स्थित एक गाँव है।
इन्दौर रियासत
इन्दौर रियासत, जिसे होल्कर रियासत भी कहा जाता है, ब्रिटिश राज के दौरान भारत का एक मराठा रियासत था। उसके शासक होलकर राजवंश के थे और मध्य भारत एजेंसी के अधीन था। इन्दौर रियासत को 19 गन सैल्यूट (21 स्थानीय स्तर) प्राप्त था।
इन्दौर रियासत, वर्तमान-भारतीय राज्य मध्य प्रदेश में स्थित था। रियासत की राजधानी इन्दौर शहर थी। रियासत का क्षेत्रफल 24,605 ​​किमी² था और 1931 में इसकी आबादी 1,325,089 थी; इन्दौर के अलावा अन्य महत्वपूर्ण शहरों में महेश्वर, रामपुरा, खरगोन, महिदपुर, बड़वाह और भानपुर थे। यहाँ कुल 3,368 गांव भी थे।
इतिहास
शहर में बढ़ती व्यावसायिक गतिविधियों के कारण 1720 को, स्थानीय परगना का मुख्यालय कांपेल से इंदौर स्थानांतरित कर दिया गया। 18 मई 1724 को, निजाम ने क्षेत्र से चौथ (करों) को इकट्ठा करने के लिए मराठा पेशवा बाजीराव प्रथम के अधिकारों को स्वीकार कर लिया। 1733 में, पेशवा ने मालवा पर पूर्ण नियंत्रण ग्रहण कर लिया और अपने सेनापति मल्हारराव होलकर को प्रांत का सुबेदार के तौर पर नियुक्त कर दिया।
29 जुलाई 1732 को, पेशवा बाजीराव प्रथम ने 28 और अर्ध परगनाओं को होलकर वंश के संस्थापक मल्हारराव होलकर को सौंप कर होलकर रियासत को मान्यता दे दी। मल्हारराव की पुत्रवधु अहिल्याबाई होलकर ने रियासत की राजधानी को 1767 में महेश्वर में स्थानांतरित कर दी, लेकिन इन्दौर एक महत्वपूर्ण वाणिज्यिक और सैन्य केंद्र बना रहा। तीसरे आंग्ल-मराठा युद्ध में होलकर शासकों की हार के बाद, 6 जनवरी 1818 को अंग्रेजों के साथ एक समझौता हुआ और इंदौर रियासत, ब्रिटिश संरक्षक बन गया। होलकर वंश अपने दिवान (मुख्यमंत्री) तात्या जोग के प्रयासों के कारण इन्दौर को एक राजसी रियासत के रूप में शासन करने में सक्षम रहा।
3 नवंबर 1818 को राजधानी महेश्वर से पुनः इंदौर स्थानांतरित कर दिया गया, और इंदौर रेजीडेंसी, ब्रिटिश नागरिक के लिये एक राजनीतिक आवास, शहर में स्थापित किया गया। बाद में इंदौर की स्थापना ब्रिटिश मध्य भारत एजेंसी के मुख्यालय के रूप में की गई। 1906 में शहर में बिजली की आपूर्ति शुरू हुई, और फायर ब्रिगेड की स्थापना 1909 में में की गई। 1918 में, शहर का पहला मास्टर प्लान, विख्यात वास्तुकार और शहर के योजनाकार पैट्रिक गेड्स द्वारा तैयार किया गया था।
महाराजा तुकोजीराव होल्कर द्वितीय (1852-86) की अवधि के दौरान इंदौर में योजनाबद्ध विकास और औद्योगिक विकास के लिए प्रयास किए गए थे। 1875 में रियासत में शुरू की गई रेलवे के कारन इंदौर में महाराजा शिवाजीराव होल्कर, तुकोजीराव होलकर तृतीय और महाराजा यशवंतराव होलकर के शासनकाल के दौरान व्यापार काफी फला-फुला।
1926 में, महाराजा तुकोजी राव तृतीय होलकर, एक नर्तक और उसके प्रेमी से जुड़े हत्या के मामले में जुड़े होने के बाद अपने पद से त्याग दे दिया था।
स्वतंत्रता के बाद
1947 में भारत की स्वतंत्रता के बाद, इंदौर रियासत, कई पड़ोसी रियासतों के साथ-साथ भारत में शामिल हो गया। रियासत के अंतिम शासक यशवंतराव होलकर द्वितीय ने 1 जनवरी 1950 को भारतीय संघ में विलय संधि पर हस्ताक्षर किए। रियासत के क्षेत्र, भारत के मध्य भारत राज्य का हिस्सा बन गये।
जॉर्ज गिलबर्ट स्वेल
जॉर्ज गिलबर्ट स्वेल भारत की लोकसभा के उपाध्यक्ष थे। वे शिलांग से लोकसभा के सांसद रह चुके हैं।
इनकोडर
En-coder - यह Ek logic circuit h जिसका use disimal ko तुल्य binary no. Me change Kerne ke liye kiya jata hai
डिकोडर
इसका प्रयोग बाइनरी नंबर को दश्म्लब संख्या में परिवर्तित करने के लिए किया जाता है।
साल, पाटी तहसील
साल, पाटी तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
डोडो
डोडो (रैफस कुकुलैटस) हिंद महासागर के द्वीप मॉरीशस का एक स्थानीय पक्षी था। यह पक्षी वर्ग में होते हुए भी थलचर था, क्योंकि इसमे उड़ने की क्षमता नहीं थी। १७वीं सदी के अंत तक यह पक्षी मानव द्वारा अत्याधिक शिकार किये जाने के कारण विलुप्त हो गया। यह पक्षी कबूतर और फाख्ता के परिवार से संबंधित था। यह मुर्गे के आकार का लगभग एक मीटर उँचा और २० किलोग्राम वजन का होता था। इसके कई दुम होती थीं। यह अपना घोंसला ज़मीन पर बनाता था, तथा इसकी खुराक में स्थानीय फल शामिल थे। डोडो मुर्गी से बड़े आकार का भारी-भरकम, गोलमटोल पक्षी था। इसकी टांगें छोटी व कमजोर थीं, जो उसका वजन संभाल नहीं पाती थीं। इसके पंख भी बहुत ही छोटे थे, जो डोडो के उड़ने के लिए पर्याप्त नहीं थे। इस कारण यह न तेज दौड़ सकता था, न उड़ सकता था। रंग-बिरंगे डोडो झुंड में लुढ़कते-गिरते चलते थे, तो स्थानीय लोगों का मनोरंजन होता था। डोडो शब्द की उत्पत्ति पुर्तगाली शब्द दोउदो से हुई है, जिसका अर्थ मूर्ख या बावला होता है। कहा जाता है कि उन्होंने डोडो पक्षी को मुगल दरबार में भी पेश किया था, जहाँ के दरबारी चित्रकार ने इस विचित्र और बेढंगे पक्षी का चित्र भी बनाया था। कुछ प्राणिशास्त्रियों के अनुसार पहले अतीत में उड़ानक्षम डोडो, परिस्थितिजन्य कारणों से धीरे-धीरे उड़ने की क्षमता खो बैठे। अब डोडो मॉरीशस के राष्ट्रीय चिह्न में दिखता है।
इसके अलावा डोडो की विलुप्ति को मानव गतिविधियों के कारण हुई न बदलने वाली घटनाओं के एक उदाहरण के तौर पर देखा जाता है। मानवों के मॉरीशस द्वीप पर आने से पूर्व डोडो का कोई भी प्राकृतिक शिकारी इस द्वीप पर नहीं था। यही कारण है कि यह पक्षी उड़ान भरने मे सक्षम नहीं था। इसका व्यवहार मानवों के प्रति पूरी तरह से निर्भीक था और अपनी न उड़ पाने की क्षमता के कारण यह आसानी से शिकार बन गया।
डोडो कैसे लुप्त हुआ
१७वीं शताब्दी के आरंभ में डच लोग जब पहली बार मॉरीशस पहुँचे तब वहां पहले मानव आबादी नहीं थी। उन्होंने डोडो को वोल्गवोगेल कहा, अर्थात एक वीभत्स पक्षी। इसका मुख्य कारण यही था कि इसके माँस को बहुत पकाने पर भी, वह नरम और स्वादिष्ट नहीं बनता था। किंतु फिर भी डच लोग इसका शिकार करते रहे और अन्ततः १६८१ तक डोडो इस द्वीप से लुप्त हो गया। यहां मनुष्यों के आने से पहले डोडो को मारने वाला कोई नहीं था, अतएव डोडो ने अपनी रक्षा क्षमता एकदम भुला दी थी। ये इतने असहाय सिद्ध हुए, कि चूहे तक इनके अंडे व चूजों को खा जाते थे। वैज्ञानिकों ने डोडो की हड्डियों को दोबारा से जोड़ कर इसे आकार देने का प्रयास किया है और अब इस प्रारूप को मॉरीशस इंस्टीट्यूट में देखा जा सकता है। उन्होंने शोध कर के यह भी कहा है, कि डी एन ए द्वारा इसकी पुनर्प्राप्ति हो सकती है। पुराने दस्तावेजो़ मे हालाँकि इसके मांस को बेस्वाद और कठोर बताया गया है जबकि अन्य स्थानीय प्रजातियों जैसे लाल रेल के मांस के स्वाद की सराहना की गई है। सामान्यतः यह माना जाता है कि मलय नाविक इसे एक पवित्र पक्षी मानते थे और वे डोडो का शिकार इसके परों से धार्मिक अनुष्ठानों मे प्रयुक्त होने वाले अपने टोपों को बनाने मे किया करते थे।
कुछ प्राणिशास्त्रियों के अनुसार पहले कभी उड़ना जानते डोडो, कुछ परिस्थितिजन्य कारणों से उड़ना भूल गए थे। उनकी ये आदत व आलसी स्वभाव ही उनके विनाश का कारण बन गया, क्योंकि वे आसानी से कुत्ते बिल्लियों के हाथ लग जाते थे। इस प्रकार १६४० तक डोडो पूरी तरह से विलुप्त हो गए। इसे अंतिम बार लंदन में १६३८ में जीवित देखा गया था। एक तथ्य यह भी है कि, जब मनुष्य पहले पहल मॉरीशस पहुँचे, तो वे अपने साथ उन जानवरो को भी लाये जो पहले इस द्वीप पर नहीं पाये जाते थे, जैसे कुत्ते, सूअर, बिल्लियाँ, चूहे और केकड़ा खाने वाले मकॉक बंदर। इन पशुओं ने डोडो के घोंसलों को नष्ट कर दिया, जबकि मनुष्यो ने यहाँ के जंगलों का नाश किया जहाँ पक्षी रहते थे। आजकल यह माना जाता है कि डोडो की विलुप्ति के लिये शिकार से भी अधिक सूअर और मकॉक जैसे जानवर उत्तरदायी हैं।
इंडिया पूछेगा सब से शाणा कौन?
इंडिया पूछेगा सब से शाणा कौन? एक भारतीय धारावाहिक है, जिसका प्रसारण एंड टीवी पर 2 मार्च 2015 से सोमवार से शुक्रवार को रात 9 बजे होता है। जिसके प्रस्तोता शाहरुख खान हैं।
कहानी
यह एक आम आदमी के सवालों पर आधारित एक वास्तविक धारावाहिक है, जिसके प्रस्तोता शाहरुख खान हैं। इस कार्यक्रम में प्रतिभागी को आम आदमी द्वारा पुछे गए सवालों का जवाब देना रहता है। हर सवाल के दो विकल्प होते हैं।
१२२१
१२२१ ग्रेगोरी कैलंडर का एक साधारण वर्ष है।
अज्ञात तारीख़ की घटनाएँ
चंगेज खाँ द्वारा भारत पर प्रथम मंगोल आक्रमण।
कावालम माधव पणिक्कर
कावालम माधव पणिक्कर (३ जून १८९५ - १० दिसम्बर १९६३) भारत के विद्वान, पत्रकार, इतिहासकार, प्रशासक तथा राजनयज्ञ थे। वे सरदार के एम पणिक्कर के नाम से अधिक प्रसिद्ध हैं।
परिचय
भारत के आधुनिक राजनयज्ञों में सरदार के0एम0 पणिक्कर के नाम का उल्लेख अवश्य किया जाता है। पणिक्कर चीन में लम्बे समय तक भारत के राजदूत रहे। उनका मानना था कि राजनय का जन्म यूरोप में आधुनिक राज्यों के जन्म से सम्बन्धित है। राजनय की परिभाषा देते हुए पणिक्कर ने कहा, ”अन्तर्राष्ट्रीय राजनीति में प्रयुक्त राजनय अपने हितों को दूसरे देशों से अग्रिम रखने की एक कला है।“ ("Diplomacy used in relation to international politics is the art of forwarding one's interest in relation to other countries.") राजनय एक कला है जिसे अपनाकर विश्व के राज्य अपने पारस्परिक सम्बन्धों को बढ़ाते हुए अपने हित साधना करते हैं।
पणिक्कर ने राज्य के प्रति स्वामीभक्ति को एक राजनयज्ञ का आवश्यक गुण माना है। उन्हीं के शब्दों में, ”राजदूत को उस नीति को क्रियान्वित करना होता है, जो उसकी सरकार निर्धारित करती है। ये उसके स्वयं के परामर्शों से भिन्न हो सकती है क्योंकि किसी देश की सरकार ही पूरी स्थिति से परिचित होती है जबकि राजदूत केवल अपने विशिष्ट लक्ष्यों को ही जानता है। इसलिए जब उसे उन अनुदेशों को क्रियान्वित करना पड़ता है जो आधारभूत रूप से उसके विचारों के विरुद्ध हो तो उसे भावना, पक्षपात अथवा मैत्रीभाव से प्रभावित नहीं होना चाहिये और किसी भी स्थिति में उसे सम्बन्धित सरकार को अपने नेत्र टिमटिमाने के द्वारा भी यह प्रकट नहीं करना चाहिये कि उसके स्वयं के विचार भिन्न नहीं है। आदर्श राजदूत को किसी भी परिस्थिति में अपने देश से आए कड़े निर्देशों को मृदु बनाकर अपनी सरकार के व्यवहार का गलत अनुमान नहीं देना चाहिये भले ही उसके देश की विदेश नीति स्वीकारी राज्य को पसन्द न हो।
पणिक्कर जो स्वयं एक सफल राजनयिज्ञ थे, स्त्रियों के सानिध्य व सम्पर्क को राजनय का सहायक मानते हैं। सन् 1926 में फ्रांसीसी राजदूत जुलेस केम्बान ने, एक लेख में लिखा था कि सम्माननीय स्त्रियों का संसर्ग राजदूत के लिए लाभदायक होगा। प्रसिद्ध भारतीय विद्वान चाणक्य राजदूतों की स्त्रियों से सम्पर्क का विरोधी था। सभी देशों में स्त्रियों का प्रयोग राष्ट्रीय हित वृद्धि के लिए अति प्राचीनकाल से किया जाता है। भारतीय इतिहास के अति प्राचीनकाल की विष कन्याओं का ऐसा ही प्रयोग था। प्रथम विश्वयुद्ध के काल में माताहारी, विख्यात स्त्री जासूस थी। द्वितीय विश्व युद्ध काल में एक अमेरिकी संकेत लिपिक (Cypher Clerk) ने एक रूसी प्रवासी लड़की के प्रेम में फंसकर रूजवेल्ट और चर्चिल के मध्य आदान-प्रदान हुए कई पत्र दिखा दिये थे। वह लड़की वास्तव में जर्मन जासूस थी। इस क्लर्क को इस अपराध के कारण सात वर्ष की सजा मिली थी। पणिक्कर के अनुसार एक आदर्श राजदूत को अपनी सफलता पर गर्व और असफलता पर निराशा नहीं होना चाहिये। पणिक्कर ने राजदूत के दो मूल कार्यों से सहमति व्यक्ति की हैं- प्रथम, अपनी सरकार को स्थानीय परिस्थितियों तथा वहां की नीतियों से अवगत कराए रखना। दूसरा अपने देश की विदेश-नीति के क्रियान्वयन के लिए देश से आई आज्ञाओं का सफलतापूर्वक पालन करना। किसी भी राजदूत की सफलता अथवा असफलता का उत्तरदायित्व उस देश की अपनी विदेश नीति पर होनी चाहिये, न कि राजनयिक पर, क्योंकि राजदूत विदेश नीति का निर्माण नहीं करते, यह तो उसके विदेश विभाग का कार्य है। पणिक्कर का विचार है कि वार्ताओं के पीछे दबाव का सबसे भयानक व अन्तिम तरीका युद्ध का है। जब समझौते की सम्भावना समाप्त प्रायः हो अथवा वार्ता के सफल परिणाम निकलने की आशा ही क्षीण प्रतीत हो तो युद्ध द्वारा समाधान निकाला जाता है।
कृतियाँ
अंग्रेजी में उनकी उल्लेखनीय कृतियाँ ये हैं-
सासानी साम्राज्य
सासानी (तीसरी सदी - 648) ईरान के इतिहास में सबसे प्रभावशाली शासकों में से एक हैं। इनका स्थान ईरान में हख़ामनी वंश के बाद सबसे सशक्त शासक वंशों में गिना जाता है। इनका उदय ईरान के दक्षिण में फ़ार्स में हुआ था - ये वही राज्य है जिसे हख़ामनी शासकों का मूल स्थान माना जाता है।
अप्रैल 224 में एक अर्सासिद परिवार के लोग सशक्त हो गए। पर उनको क़ुज़ेस्तान में लड़े एक युद्ध में हरा कर अर्दाशिर नाम के एक व्यक्ति ने अपनी प्रभुता स्थापित की। उन्होंने अपने को हख़ामनी वंश (एकेमेनिड) के मूल का बताया। इसके बाद बने वंश को सासानी कहते हैं क्योंकि उनका पूर्ववर्ती सासान था।
सीसाखाङी, काफलीगैर तहसील
सीसाखाङी, काफलीगैर तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
विश्वेश्वरैय्या राष्ट्रीय प्रौद्योगिकी संस्थान, नागपुर
विश्वेश्वरैय्या राष्ट्रीय तकनीकी संस्थान, नागपुर, महाराष्ट्र की स्थापना १९६० में की गई थी तथा इसे २६ जून २००२ को विश्वेश्वरैय्या राष्ट्रीय प्रौद्योगिकी संस्थान, नागपुर के रूप में स्तरोन्नत कर दिया गया था। संस्थान में १३ विभाग हैं। संस्थान सिविल इंजीनियरिंग, कैमिकल इंजीनियरिंग, मैकेनिकल इंजीनियरिंग, इलैक्ट्रानिक इंजीनियरिंग, कम्प्यूटर विज्ञान तथा इंजीनियरिंग, स्ट्रक्चरल इंजीनियरिंग जैसे विषयों में बी.टेक. पाठयक्रम संचालित करता है तथा पाँच वर्षीय बी. आर्क. पाठयक्रम संचालित करता है। संस्थान अंशकालिक तथा नियमित पध्दति वाले १७ एम.टेक. पाठयक्रम संचालित करता है। संस्थान औद्योगिक प्रबंधन में एक वर्षीय डिप्लोमा भी संचालित करता है। यहां पर लड़कों के लिए ७ तथा लड़कियों के लिए एक छात्रावास है। संस्थान का उद्योग संस्थान इंटर एक्‍शन प्रकोष्ठ उद्योग क्षेत्र के साथ गहन तालमेल को प्रोत्साहित करता है तथा इसके विकास में महत्वपूर्ण भूमिका निभाता है।
नेवादा गाँव, फूलपुर (इलाहाबाद)
नेवादा फूलपुर, इलाहाबाद, उत्तर प्रदेश स्थित एक गाँव है।
तिम्मापूर, जन्नारं मण्डल
तिम्मापूर, जन्नारं मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
दहिया गाँव, पालीगंज (पटना)
दहिया पालीगंज, पटना, बिहार स्थित एक गाँव है।
प्रत्यावर्ती धारा मोटर
प्रत्यावर्ती धारा
द्वि-आधारी योजक
बाइनरी ऐडर एक डिजिटल सर्किट होता है जो दो बाइनरी नंबरों का योग करता है। बाइनरी ऐडर दो मूलभूत अंगों से बनता है - अर्ध ऐडर (half adder) और पूर्ण ऐडर (full adder)।
अर्ध योजक
अर्ध योजक एक डिजिटल सर्किट होता है जो दो बिटों का योग करता है। ये दो बिट इनपुट लेता है और दो बिट आउटपुट देता है - एक आउटपुट बिट इनपुट बिटों का योग देता है और दूसरा आउटपुट बिट उनका कैरी देता है। ऊपर दिया गया टेबल इनपुट बिटों की हर मुमकिन कॉम्बिनेशन के लिए अपेक्षित आउटपुट बिट दर्शाता है (इस टेबल में इनपुट बिटों को A और B से, कैरी आउटपुट बिट को C से और योग आउटपुट बिट को S से लेबल किया गया है)। इस टेबल से यह देखा जा सकता है कि योग आउटपुट बिट वाला कॉलम XOR गेट और कैरी आउटपुट बिट वाला कॉलम एंड गेट के ट्रुथ टेबल जैसा है। इसलिए योग आउटपुट को बनाने के लिए XOR गेट और कैरी आउटपुट को बनाने के लिए एण्ड गेट का प्रयोग किया जाता है। ऊपर दिया गया चित्र इन गेटों से बना अर्ध ऐडर दिखता है।
पूर्ण योजक
एक पूर्ण योजक बाइनरी संख्याओं और खातों के साथ-साथ बाहर किए गए मूल्यों के लिए जोड़ता है। एक-बिट पूर्ण-योजक तीन एक-बिट संख्या जोड़ता है, जिसे अक्सर ए, बी, और सिने के रूप में लिखा जाता है; A और B ऑपरेंड हैं, और Cin पिछले कम-महत्वपूर्ण चरण से थोड़ी दूरी पर है। [२] पूर्ण योजक आमतौर पर योजक के कैस्केड में एक घटक होता है, जो 8, 16, 32, आदि बिट बाइनरी नंबर जोड़ते हैं। सर्किट दो-बिट आउटपुट का उत्पादन करता है। आउटपुट कैरी और योग आमतौर पर संकेतों द्वारा दर्शाए जाते हैं Cout और S, जहां योग 2Cout + S के बराबर होता है। एक पूर्ण योजक को कई अलग-अलग तरीकों से लागू किया जा सकता है जैसे कि कस्टम ट्रांजिस्टर-स्तर सर्किट या अन्य फाटकों से बना। एक उदाहरण कार्यान्वयन S = A ⊕ B C Cin और Cout = (A is B) + (Cin ⊕ (A ⋅ B)) के साथ है। इस कार्यान्वयन में, आउट-आउट आउटपुट से पहले अंतिम OR गेट को XOR गेट द्वारा प्रतिस्थापित किया जा सकता है, जिसके परिणामस्वरूप तर्क में बदलाव नहीं किया जाएगा। केवल दो प्रकार के फाटकों का उपयोग करना सुविधाजनक है यदि सर्किट को सरल एकीकृत सर्किट चिप्स का उपयोग करके लागू किया जा रहा है जिसमें प्रति चिप केवल एक गेट प्रकार होता है। NOR पूर्ण योजक A और B को एक आधे योजक के इनपुट से जोड़कर एक पूर्ण योजक का निर्माण दो आधे योजक से भी किया जा सकता है, फिर इसके सम-आउटपुट S को दूसरे हाफ़ योजक के लिए एक इनपुट के रूप में और इसके अन्य इनपुट के रूप में Cin ले सकता है, और अंत में दो आधे योजक से कैरी आउटपुट एक OR गेट से जुड़े होते हैं। दूसरी छमाही योजक से योग-आउटपुट पूर्ण योजक का अंतिम योग आउटपुट (S) है और OR गेट से आउटपुट अंतिम कैरी आउटपुट (Cout) है। पूर्ण योजक का महत्वपूर्ण मार्ग दोनों XOR द्वारों से होकर समाप्त होता है और सम राशि में समाप्त होता है। माना जाता है कि एक XOR गेट पूरा होने में 1 देरी करता है, एक पूर्ण योजक के महत्वपूर्ण पथ द्वारा लगाई गई देरी के बराबर है
Presented by Mr Avinash pandey
राजशेखरन परमेश्वरन
राजशेखरन परमेश्वरन (जन्म 1964), तमिलनाडु के एक भारतीय कला निर्देशक और स्व-शिक्षित चित्रकार हैं। उन्हें मार्तण्डम् राजशेखरन् के नाम से भी जाना जाता है। उनके नाम दो गिनीज वर्ल्ड रिकॉर्ड हैं।
व्यक्तिगत जीवन
1964 में जन्मे परमेश्वरन तमिलनाडु के कन्याकुमारी के कलियक्कविला में रहते हैं। उनका विवाह वलसम्मा से हुआ है और उनकी दो बेटियां हैं।
दी अलकेमिस्ट
जीवनी
पाउलो कोएल्हो डी सूज़ा (जन्म 24 अगस्त, 1947) एक ब्राजील के गीतकार और उपन्यासकार हैं, जो अपने उपन्यास द अल्केमिस्ट के लिए जाने जाते हैं। 2014 में, उन्होंने एक आभासी पाउलो कोएल्हो फाउंडेशन बनाने के लिए अपने व्यक्तिगत कागजात ऑनलाइन अपलोड किए।
कोएल्हो का जन्म ब्राजील के रियो डी जेनेरियो में हुआ था और उन्होंने जेसुइट स्कूल में पढ़ाई की थी। एक किशोर के रूप में, कोएलो एक लेखक बनना चाहता था। अपनी माँ को यह बताने पर, उन्होंने जवाब दिया, "मेरे प्यारे, आपके पिता एक इंजीनियर हैं। वह दुनिया के बहुत स्पष्ट दृष्टिकोण के साथ एक तार्किक, उचित व्यक्ति हैं। क्या आप वास्तव में जानते हैं कि लेखक होने का क्या मतलब है?" 17 साल की उम्र में, कोएलो के अंतर्मुखता और पारंपरिक रास्ते पर चलने का विरोध करने के कारण, उनके माता-पिता ने उन्हें एक मानसिक संस्था के लिए प्रेरित किया, जहाँ से वह 20 वर्ष की आयु में रिहा होने से पहले तीन बार भाग निकले। एक कैथोलिक परिवार में जन्मे, उनके माता-पिता धर्म और आस्था के बारे में सख्त थे। कोएलो ने बाद में टिप्पणी की कि "ऐसा नहीं था कि वे मुझे चोट पहुंचाना चाहते थे, लेकिन वे नहीं जानते थे कि मुझे क्या करना है ... उन्होंने मुझे नष्ट करने के लिए ऐसा नहीं किया, उन्होंने मुझे बचाने के लिए ऐसा किया।" माता-पिता की इच्छा, कोएलो ने लॉ स्कूल में दाखिला लिया और लेखक बनने के अपने सपने को त्याग दिया। एक साल बाद, वह बाहर निकल गया और हिप्पी के रूप में जीवन बिताया, दक्षिण अमेरिका, उत्तरी अफ्रीका, मैक्सिको और यूरोप के माध्यम से यात्रा की और 1960 के दशक में ड्रग्स का उपयोग करना शुरू कर दिया ।ब्राज़ील लौटने पर, कोएलो ने एक गीतकार के रूप में काम किया, जिसमें एलिस रेजिना, रीटा ली और ब्राज़ीलियन आइकन राउल सिक्सस के लिए गीत लिखे। राउल के साथ रचना करने के कारण कोएलो को कुछ गीतों की सामग्री के कारण जादू और भोगवाद से जोड़ा गया। 1974 में, कोएलो को सत्तारूढ़ सैन्य सरकार द्वारा "विध्वंसक" गतिविधियों के लिए गिरफ्तार किया गया था, जिसने दस साल पहले सत्ता संभाली थी और अपने गीतों को वामपंथी और खतरनाक के रूप में देखा था। अपने लेखन करियर को आगे बढ़ाने से पहले, कोएलो ने एक अभिनेता, पत्रकार और थिएटर निर्देशक के रूप में भी काम किया। 1980 में कोएल्हो ने कलाकार क्रिस्टीना ओइटिका से शादी की। दोनों ने पहले आधा साल रियो डी जनेरियो में और दूसरा आधा फ्रांस के पाइरेनीज पर्वत में एक देश के घर में बिताया था, लेकिन अब यह जोड़ी स्विट्जरलैंड के जिनेवा में स्थायी रूप से निवास करती है।
व्यवसाय
1982 में, कोएलो ने अपनी पहली पुस्तक हेल आर्काइव्स प्रकाशित की, जो पर्याप्त प्रभाव डालने में असफल रही। 1986 में उन्होंने वैंपिरिज्म के प्रैक्टिकल मैनुअल में योगदान दिया, हालांकि बाद में उन्होंने इसे अलमारियों से हटाने की कोशिश की, क्योंकि उन्होंने इसे "खराब गुणवत्ता का" माना। 1987 में प्रकाशित हुआ। अगले वर्ष, कोएलो ने द अल्केमिस्ट लिखा और इसे एक छोटे से ब्राजील के पब्लिशिंग हाउस के माध्यम से प्रकाशित किया, जिसने 900 प्रतियों का प्रारंभिक प्रिंट रन बनाया और इसे पुनर्मुद्रण नहीं करने का निर्णय लिया। बाद में उन्हें एक बड़ा प्रकाशन घर मिला, और उनकी अगली पुस्तक ब्रिडा के प्रकाशन के साथ, द अल्केमिस्ट ने उड़ान भरी। हार्पर कॉलिंस ने 1994 में पुस्तक प्रकाशित करने का फैसला किया। बाद में यह एक अंतरराष्ट्रीय बेस्टसेलर बन गया। अपने लेखन कैरियर को शुरू करने के बारे में अपनी शिथिलता को दूर करने की कोशिश करते हुए, कोएलो ने कहा, "अगर मैं आज एक सफेद पंख देखता हूं, तो यह एक संकेत है कि भगवान मुझे दे रहा है कि मुझे एक नई किताब लिखनी है।" कोएलो ने एक दुकान की खिड़की में एक सफेद पंख पाया, और उस दिन लिखना शुरू किया। द अलकेमिस्ट के प्रकाशन के बाद से, कोएलो ने आम तौर पर हर दो साल में कम से कम एक उपन्यास लिखा है। उनमें से चार - द पिलग्रिमेज, हिप्पी, द वल्क्रीज़ और एलेफ - आत्मकथात्मक हैं, जबकि बाकी के हिस्से मोटे तौर पर काल्पनिक हैं। अन्य पुस्तकें, जैसे मकबुट, द मैनुअल ऑफ द वारियर ऑफ लाइट एंड लाइक द फ्लोइंग रिवर, निबंध, अखबार के कॉलम, या चयनित शिक्षाओं के संग्रह हैं। उनके काम को 170 से अधिक देशों में प्रकाशित किया गया है और अस्सी भाषाओं में अनुवाद किया गया है। साथ में, उनकी किताबें करोड़ों में बेची गईं।  २२ दिसंबर २०१६ को, कोएलो को २०० सबसे अधिक समकालीन समकालीन लेखकों की सूची में यूके की कंपनी रिचटॉपिया द्वारा २ नंबर पर सूचीबद्ध किया गया था।
किताब के बारे में
ब्राजील के लेखक पाउलो कोएल्हो का एक उपन्यास है जो पहली बार 1988 में प्रकाशित हुआ था। मूल रूप से पुर्तगाली भाषा में लिखा गया था, यह एक व्यापक रूप से अनुवादित अंतर्राष्ट्रीय बेस्टसेलर बन गया। एक अलौकिक उपन्यास, द अल्केमिस्ट मिस्र के पिरामिडों की यात्रा में एक युवा अंडालूसी चरवाहे का अनुसरण करता है, वहाँ एक खजाना खोजने का एक आवर्ती सपना होने के बाद।
अलकेमिस्ट सेंटियागो नाम के एक अंडालूसी चरवाहे लड़के की यात्रा का अनुसरण करता है। एक आवर्ती सपने को भविष्यसूचक मानते हुए, वह अपने अर्थ के बारे में पास के शहर में एक रोमानी भाग्य टेलर से पूछता है। महिला ने सपने में एक भविष्यवाणी के रूप में लड़के को बताया कि वह मिस्र के पिरामिड में एक खजाने की खोज करेगी।
अपनी यात्रा के आरंभ में, वह मेल्कीडेक के एक पुराने राजा, या सलेम के राजा से मिलता है, जो उसे अपनी भेड़ें बेचने के लिए कहता है, ताकि मिस्र की यात्रा कर सके, और एक व्यक्तिगत किंवदंती के विचार का परिचय दे सके। आपका पर्सनल लीजेंड "वह है जिसे आप हमेशा पूरा करना चाहते हैं। हर कोई, जब वे युवा होते हैं, तो जानते हैं कि उनका पर्सनल लेजेंड क्या है।"
रास्ते में, लड़का एक अंग्रेज से मिलता है जो एक कीमियागर की तलाश में आया है और अपने नए साथी की कंपनी में अपनी यात्रा जारी रखता है। जब वे एक नखलिस्तान में पहुँचते हैं, तो सैंटियागो मिलता है और फातिमा नाम की एक अरबी लड़की से प्यार करता है, जिससे वह शादी का प्रस्ताव रखता है। अपनी यात्रा पूरी करने के बाद ही वह ऐसा करने का वादा करती है। पहले से निराश, वह बाद में सीखता है कि सच्चा प्यार नहीं रुकेगा और न ही किसी की व्यक्तिगत नियति के लिए उसका बलिदान करना होगा, क्योंकि ऐसा करने से वह सच्चाई को लूटता है।
लड़के का सामना एक बुद्धिमान कीमियागर से होता है, जो उसे अपने सच्चे आत्म का एहसास करना भी सिखाता है। साथ में, वे युद्धरत जनजातियों के क्षेत्र के माध्यम से एक यात्रा का जोखिम उठाते हैं, जहां लड़के को आगे बढ़ने से पहले खुद को एक सिमूम में बदलकर "दुनिया की आत्मा" के साथ अपनी एकता का प्रदर्शन करने के लिए मजबूर किया जाता है। जब वह पिरामिडों को देखते हुए खुदाई करना शुरू करता है, तो उसे फिर से लूट लिया जाता है, लेकिन गलती से चोरों के नेता से पता चलता है कि उसने जो खजाना मांगा, वह सब बर्बाद हो चुके चर्च में था, जहां उसका मूल सपना था।
कोएल्हो ने 1987 में केवल दो सप्ताह में अल्केमिस्ट लिखा। उन्होंने बताया कि वह इस गति से लिखने में सक्षम थे क्योंकि कहानी "पहले से ही [उनकी] आत्मा में लिखी गई थी।"पुस्तक का मुख्य विषय किसी के भाग्य को खोजने के बारे में है, हालांकि द न्यू यॉर्क टाइम्स के अनुसार, द अलकेमिस्ट "साहित्य से अधिक आत्म-सहायता" है। सैंटियागो को दी गई सलाह कि "जब आप वास्तव में कुछ बनना चाहते हैं, तो पूरा ब्रह्मांड इस बात पर विश्वास करेगा कि आपकी इच्छा सच हो" उपन्यास के दर्शन का मूल और एक मूल भाव है जो इसे निभाता है। अल्केमिस्ट पहली बार रोक्को द्वारा जारी किया गया था, एक अस्पष्ट ब्राजील के प्रकाशन गृह। अलबेट ने "अच्छी तरह से" बेचा, एक साल बाद प्रकाशक ने कोएलो को अधिकार वापस देने का फैसला किया। इस झटके से खुद को "ठीक" करने की जरूरत है, कोएलो अपनी पत्नी के साथ रियो डी जनेरियो छोड़ने के लिए निकले और मोजावे रेगिस्तान में 40 दिन बिताए। भ्रमण से लौटते हुए, कोएलो ने फैसला किया कि उन्हें संघर्ष करते रहना था और "इतना आश्वस्त था कि यह एक महान पुस्तक थी कि [उसने] दरवाजे खटखटाना शुरू कर दिया"।
हार्परऑन, एक हार्पर कॉलिन्स छाप, ने उपन्यास के एक सचित्र संस्करण का निर्माण किया, जिसमें फ्रांसीसी कलाकार मॉबियस की पेंटिंग थी, लेकिन कोएलो को "पूर्ण ग्राफिक-उपन्यास उपचार के लिए सहमति देने में विफल" करने में विफल रहा। " अल्केमिस्ट: एक ग्राफिक उपन्यास प्रकाशित किया गया था। 2010 में डेरेक रुइज़ द्वारा अनुकूलित और डैनियल संपेरे द्वारा कलाकृति के साथ।
2002 में द अल्केमिस्ट के एक नाट्य रूपांतरण का लंदन में प्रदर्शन और प्रदर्शन किया गया। तब से कॉर्निश कलेक्टिव के कई प्रोडक्शंस आए हैं। 2009 में अश्विन गिदवानी प्रोडक्शंस द्वारा उपन्यास के एक भारतीय रूपांतरण का मंचन किया गया था।
संगीत में, अल्केमिस्ट ने एक ही नाम के कई बैंडों को प्रेरित किया है। [९] 1997 में आरसीए रेड सील ने संगीतकार और कंडक्टर वाल्टर तैयब द्वारा द एल्केमिस्ट्स सिम्फनी को पॉलो कोएलो के समर्थन से जारी किया, जिन्होंने सीडी बुकलेट [13] के लिए एक मूल पाठ लिखा था। सितंबर 2009 में, न्यूयॉर्क में अन्स्की चेसड सिनेगॉगमें एक आर्केस्ट्रा प्रदर्शन किया गया था। अल्केमिस्ट द्वारा प्रेरित, "ऑर्केस्ट्रल परफॉर्मेंस" को संगीतकार और कंडक्टर सुंग जिन होंग की शादी के लिए वन वर्ल्ड सिम्फनी द्वारा बनाया गया था।
टॉम, डिक एंड हैरी (2006 फ़िल्म)
टॉम, डिक एंड हैरी 2006 में बनी हिन्दी भाषा की फिल्म है।
१२२२
१२२२ ग्रेगोरी कैलंडर का एक साधारण वर्ष है।
सिब्योली, पाटी तहसील
सिब्योली, पाटी तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
संयोजक कोश इलेक्ट्रॉन प्रतिकर्षण सिद्धान्त
संयोजक कोश इलेक्ट्रॉन प्रतिकर्षण सिद्धान्त रासायनिकी में प्रयुक्त एक सैद्धांतिक प्रतिमान है जो केन्द्रीय परमाणुओं के निकटवर्ती इलेक्ट्रॉन युग्मों की संख्या से विभिन्न अणुओं की भूमिति का पूर्वानुमान करता है। लूइस अवधारणा अण्वों की आकृति की व्याख्या में असमर्थ है। संयोजक कोश इलेक्ट्रॉन प्रतिकर्षण सिद्धान्त सहसयोजी आकृति को समझने हेतु एक सरल कार्यविधि उपलब्ध कराता है। यह विधि सर्वप्रथम सन् 1941 में नेविल सिज्विक तथा पॉवेल ने परमाणुओं के संयोजक कोश में उपस्थित इलेक्ट्रॉन युग्मों के बीच प्रतिकर्षण अन्योन्यक्रियाओं के आधार पर प्रतिपादित की थी।
इस सिद्धान्त आधार यह है कि एक परमाणु के चतुर्दिक् संयोजक इलेक्ट्रॉन युग्म परस्पर को प्रतिकर्षित करते हैं। प्रतिकर्षण जितना अधिक होगा, अणु की ऊर्जा उतनी ही अधिक (कम स्थिर) होगी। इसलिए, एक अणु की अनुमानित आणविक ज्यामिति वह है जिसमें जितना सम्भव हो उतना कम प्रतिकर्षण होता है। गिलेस्पी ने इस बात पर बल दिया है कि पौली अपवर्जन नियम के कारण इलेक्ट्रॉन-इलेक्ट्रॉन प्रतिकर्षण स्थिरवैद्युतिक प्रतिकर्षण की तुलना में आण्विक ज्यामिति का निर्धारण करने में अधिक महत्त्वपूर्ण है।
मूल धारणाएँ
संयोजक कोश इलेक्ट्रॉन प्रतिकर्षण सिद्धान्त की मूल धारणाएँ हैं: एकाकी युग्म—एकाकी युग्म > एकाकी युग्म—आबन्ध युग्म > आबन्ध युग्म—आबन्ध युग्म
AXE विधि
संयोजक कोश इलेक्ट्रॉन प्रतिकर्षण सिद्धान्त को लागू करते समय इलेक्ट्रॉन गणना की "AXE विधि" का प्रायः प्रयोग किया जाता है। एक केंद्रीय परमाणु के चारों ओर इलेक्ट्रॉन जोड़े एक सूत्र AX m E n द्वारा दर्शाए जाते हैं, जहाँ A एक केन्द्रीय परमाणु का प्रतिनिधित्व करता है। प्रत्येक X, A से आबन्धित एक परमाणु का प्रतिनिधित्व करता है। प्रत्येक E केन्द्रीय परमाणु पर इलेक्ट्रॉनों की एक एकाकी युग्म का प्रतिनिधित्व करता है। X और E की कुल संख्या को त्रिविम संख्या के रूप में जाना जाता है। उदाहरणार्थ एक अणु AX3 E2 में, परमाणु A की त्रिविम संख्या 5 होती है।
मुख्य-वर्ग तत्त्व
मुख्य-वर्ग तत्त्वों हेतु, त्रिविम रूप से सक्रिय एकाकी युग्म E होते हैं जिनकी संख्या 0 से 3 के मध्य भिन्न हो सकती है।
वरूर, बेल मण्डल
वरूर, बेल मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
विदिशा विधानसभा निर्वाचन क्षेत्र
विदिशा विधानसभा निर्वाचन क्षेत्र, मध्य भारत में मध्य प्रदेश राज्य की 230 विधानसभा निर्वाचन क्षेत्रों में से एक है। यह निर्वाचन क्षेत्र 1957 में मध्य प्रदेश राज्य के विधानसभा क्षेत्रों में से एक के रूप में अस्तित्व में आया। वर्तमान में कांग्रेस के शशांक भार्गव इस निर्वाचन क्षेत्र से विधायक हैं। इस सीट के लिए 2014 के विधानसभा चुनाव में मुख्यमंत्री शिवराज सिंह दो सीटों बुधनी और विदिशा विधानसभा निर्वाचन क्षेत्र से चुनाव लड़ा। दोनो पर जीत के बाद उन्होंने विदिशा सीट से इस्तीफा दे दिया, 2014 में उपचुनाव में कल्याण सिंह ठाकुर जीत हासिल की थी।
विवरण
विदिशा (निर्वाचन क्षेत्र संख्या 144) विदिशा जिले में स्थित 5 विधानसभा क्षेत्रों में से एक है। यह निर्वाचन क्षेत्र वर्तमान में जिले की पूरी विदिशा तहसील और गुलाबगंज तहसील आता है। इसमें कुल 239 पोलिंग बूथ हैं। निर्वाचन क्षेत्र में कुल मतदाता 1,90,472 हैं।
यह विदिशा (लोकसभा निर्वाचन क्षेत्र) का एक हिस्सा है, इसके अन्तर्गत आने वाले अन्य सात सीटो में बसोड़ा, भोजपुर, सांची,सिलवानी ; बुधनी, इछावर और खातेगांव है।
क्षेमेंद्र
क्षेमेन्द्र (जन्म लगभग 1025-1066) संस्कृत के प्रतिभासंपन्न काश्मीरी महाकवि थे। ये विद्वान ब्राह्मणकुल में उत्पन्न हुए थे। ये सिंधु के प्रपौत्र, निम्नाशय के पौत्र और प्रकाशेंद्र के पुत्र थे। इन्होंने प्रसिद्ध आलोचक तथा तंत्रशास्त्र के मर्मज्ञ विद्वान् अभिनवगुप्त से साहित्यशास्त्र का अध्ययन किया था। इनके पुत्र सोमेन्द्र ने पिता की रचना बोधिसत्त्वावदानकल्पलता को एक नया पल्लव (कथा) जोड़कर पूरा किया था।
काल
इन्होंने अपने ग्रंथों के रचनाकाल का उल्लेख किया है जिससे इनके आविर्भाव के समय का परिचय हमें मिलता है। काश्मीर नरेश अनन्त (1028-1063) तथा उनके पुत्र और उत्तराधिकारी राजा कलश (1063-1089) के राज्यकाल में क्षेमेन्द्र का जीवन व्यतीत हुआ। क्षेमेन्द्र के ग्रंथ समयमातृका का रचनाकाल 1050 ई. तथा इनके अंतिम ग्रंथ दशावतारचरित का निर्माण काल इनके ही लेखानुसार 1066 ई. है। फलत: एकादश शती का मध्यकाल (लगभग 1025-1066) क्षेमेंद्र के आविर्भाव का, निश्चित रूप से, समय माना जा सकता है।
रचना संसार
वात्स्यायनसूत्रसार नामक एक कामशास्त्र की भी इन्होने रचना की।
शैली
क्षेमेन्द्र संस्कृत में परिहासकथा (सटायर) के धनी हैं। क्षेमेन्द्र ने अपने साहित्य के माध्यम से अपने समाज के दूषित पक्षों एवं समाज का शोषण करने वाले विभिन्न वर्गों पर तीखे व्यंग्य का प्रहार किया है। व्यंग्य की दृष्टि से यदि हम क्षेमेन्द्र के योगदान की चर्चा करें तो उनके काव्य में अन्तर्निहित व्यंग्यकार सबसे पहले और अधिक तीव्रता के साथ उभरकर सामने आता है। क्षेमेन्द्र समाज के एक ऐसे चौराहे पर खड़े प्रतीत होते हैं जहाँ विभिन्न वर्गों की राहें आकर मिलती है। वे एक युग-द्रष्टा के रूप में सबको देखते हैं और उन पर अपनी प्रतिक्रिया देते हैं तथा के दूषित पक्षों पर व्यंग्य या अधिक्षेप करते हैं और अपने साहित्य को समाज के शस्त्र के रूप में प्रयुक्त करते हैं। उनका व्यंग्य रूपी बाण जिधर भी घूम जाता है उधर अति कठिन लक्ष्यों का भेदन कर डालता है। हम निःसंदेह कह सकते हैं कि संस्कृत में इनकी जोड़ का दूसरा सिद्धहस्त परिहासकर्ता नहीं है।
इनकी सिद्ध लेखनी पाठकों पर चोट करना जानती है परन्तु उसकी चोट मीठी होती है। परिहास कथा विषयक इनकी दो अनुपम कृतियाँ हैं - नर्ममाला तथा देशोपदेश ; जिनमें उस युग का वातावरण अपने पूर्ण वैभव के साथ हमारे सम्मुख प्रस्तुत होता है। ये विदग्धी के कवि होने के अतिरिक्त जनसाधारण के भी कवि हैं जिनकी रचना का उद्देश्य विशुद्ध मनोरंजन के साथ ही साथ जनता का चरित्रनिर्माण भी है। कलाविलास, चतुर्वर्गसंग्रह, चारुचर्या, समयमातृका आदि लघु काव्य इस दिशा में इनके सफल उद्योग के समर्थ प्रमाण हैं। इनकी भाषा सरस और सुबोध है, न पाण्डित्य का व्यर्थ प्रदर्शन है और न शब्द का अनावश्यक चमत्कार है। भावों की उदात्त व्यंजना में तथा भाषा के सुबोध सरस विन्यास में क्षेमेन्द्र सचमुच ही अपने उपनाम के सदृश व्यासदास हैं।
सामाजिक विसंगतियों का चित्रण
क्षेमेन्द्र की रचनाओं में सामाजिक विसंगतियों का उद्घाटन अत्यन्त प्रमुखता से हुआ है। गणिकाओं के धन लूटने की तरीकों, अज्ञानी वैद्यों द्वारा झूठी औषधि प्रदान, अल्पज्ञ ज्योतिषियों, प्रभुजनों द्वारा दासों पर किये जाने वाले अत्याचार, दुर्जन एवं कदर्य (कंजूस) का चरित्र-चित्रण, सरकारी कर्मचारियों के दोषों आदि के उद्घाटन का संदर्भ क्षेमेन्द्र की अनेक रचनाओं का मुख्य प्रतिपाद्य विषय है। सरकारी कर्मचारियों एवं वेश्याओं के दोषों पर वह अपने पूर्ववर्ती लेखकों की तुलना में तीव्र प्रहार करता है। इतना ही नहीं विद्यार्थी भी क्षेमेन्द्र की आलोचना से बच नहीं पाये हैं। इस प्रयोजन हेतु उनने अध्ययन के लिए कश्मीर आये गौड़ीय छात्रों को चुना है, जो विद्वान होने का आडम्बर करते हैं। कश्मीर की लिपि के अक्षर को भी नहीं पहचानते परन्तु भाष्य, न्याय तथा मीमांसा के ग्रन्थों का अध्ययन शुरू कर देते हैं। उनकी रुचि बनने-संवरने, भोजन एवं दान प्राप्ति में ही अधिक थी। इस प्रकार क्षेमेन्द्र समाज की विसंगतियों, परिवर्तनों आदि को व्यापकता में प्रस्तुत करता है, जिसका उद्देश्य समाज को इनके प्रति जागरूक बनाना है। इसीलिए संस्कृत साहित्य में क्षेमेन्द्र की कुछ रचनाएं उपदेशकाव्य के अन्तर्गत रखी गयी है।
क्षेमेन्द्र की उद्भट प्रतिभा ने नर्ममाला के माध्यम से एक अदभुत “भ्रष्टाचार के मिथक” का सृजन कर डाला जो संस्कृत ही नहीं विश्वसाहित्य में प्रशासन में व्याप्त भ्रष्टाचार पर हास्य एवं व्यंग्य को लपेटे पहली रचना है। नर्ममाला की लेखनशैली जरूर पौराणिक है किन्तु विषयवस्तु 1000 साल बाद भी उतनी ही आधुनिक है।
क्षेमेन्द्र के व्यंग्य प्रहारात्मक होते हुए भी समाज सुधार की भावना से परिपूर्ण है। क्षेमेन्द्र अपने युग के भ्रष्ट समाज से इतने असन्तुष्ट दिखलाई पड़ते है अतः इन्होनें समाज को सुधारने के लिए दुष्टता के स्थान पर शिष्टता की, तथा कुविचारों के स्थान पर सद्विचारों की स्थापना के निमित्त लोगों पर प्रहार हेतु व्यङ्ग्यप्रधान शैली का प्रयोग करते हुए तात्कालिक समाज के प्रति अन्तर्वेदना व्यक्त करते हुए कहा है- ]
क्षेमेन्द्र के व्यंग्यों के विषय में यदि विचार किया जाय तो उनके काव्यों में तत्कालीन समाज में फैले हुए भ्रष्टाचार में लिप्त समाज के अनेकानेक शोषण करने वाले वर्गों पर तीखा व्यंग्य देखने को मिलता है। यद्यपि कायस्थ वर्ग ही विशेषतया उनके काव्यों में, व्यंग्य-बाण का लक्ष्य बना है तथापि दुर्जन, वेश्या, वैद्य, छात्र, कदर्य (कंजूस) ज्योतिषी, कुट्टनी तथा संन्यासी इत्यादि पर भी तीखे व्यंग्य देखने को मिलते हैं। इनके द्वारा विभिन्न वर्गों पर किये गये व्यंग्य क्रमशः इस प्रकार हैं-
क्षेमेन्द्र ने समाज के शोषकों में मुख्य अंग दुर्जन पर तीखा व्यंग्य किया है। उन्होनें दुर्जन को सदा खण्डन में कुशल, बहुत से दोषों एवं व्यर्थ की बातों से भरा हुआ कहकर उसकी तुलना ओखली से करते हुए उसे व्यंग्य रूप में नमस्कार किया है-
क्षेमेन्द्र का कथन है कि दुर्जन व्यक्ति मूर्ख होकर भी विद्वान होता है क्योंकि वह अपने गुणों का वर्णन करने में शेषनाग के समान तथा दूसरों की निन्दा करने में बृहस्पति के समान होता है-
उन्होनें दुर्जुन को स्वभाव से ही मायामय, रागद्वेष और मद से भरा बड़े व्यक्तियों को भुलावे में डालने वाला बतला कर उस पर तीखा व्यंग्य इस प्रकार किया है-
इस प्रकार उनके काव्यानुशीलन से स्पष्ट है कि क्षेमेन्द्र ने अपनी व्यंग्य प्रधान शैली एवं तीक्ष्ण शब्दों के माध्यम से दुर्जनों पर व्यंग्य किया है जो वस्तुतः दुर्जनों का नग्न चित्र ही है।
वेश्याएँ जो समाज के धन सम्पन्न लोगों एवं युवा वर्ग के लोगों को अपने प्रणय-पाश में फंसाकर उनकी धन सम्पत्ति का हरण करती है। क्षेमेन्द्र ने व्यंग्य करते हुए उनके दुर्गुणों को बतलाकर उन पर तीखा व्यंग्य किया है तथा उन्होंने वेश्याओं के प्रच्छन्न प्रयोजन को समाज के सामने नग्न रूप में चित्रित करते हुए तात्कालिक समय में उनके छल-कपट कला-प्रियता तथा लूट-खसोट इत्यादि सभी पक्षों पर करारा व्यंग्य किया है। उन्होनें वेश्याओं को नीचों की सम्पत्ति का भोग करने वाली, सदाचार से विरत, दुर्जन की दुःख देने वाली लक्ष्मी कर तरह चंचल एवं व्यसनकारिणी बताया है-
क्षेमेन्द्र ने सौ वर्ष तक साथ रहने पर भी वेश्या के प्रेम को बनावटी बताया है तथा साथ छूटते ही शुक (तोते) की तरह शीघ्र भाग जाने वाली बताया है-
वेश्याओं द्वारा दिखाये गये हाव-भाव, प्रेम-व्यवहार व स्नेह आदि सभी कृत्रिम हुआ करते है ऐसा कहकर क्षेमेन्द्र ने व्यंग्य किया है-
क्षेमेन्द्र ने तात्कालिक दम्भी छात्रों पर भी व्यंग्य के माध्यम से प्रहार किया है। उन्होनें भारत के अनेक भागों से आये ऐसे छात्र धर्मशास्त्र के अध्ययन के लिए कश्मीर आते हैं जो ज्ञान की अपेक्षा भोजन में अधिक रुचि लेने लगते हैं और धर्मशास्त्र के अध्ययन के बावजूद भी देवताओं की अपेक्षा गणिकाओं (वेश्याओं) में आसक्ति विकसित करने लगते हैं, पर व्यंग्य बाणों की बौछार कर उनके दूषित पक्ष का पर्दाफाश किया है।
सर्वप्रथम क्षेमेन्द्र ने विद्यालय में सदा बायीं ओर स्त्री को बैठाने वाले, क्रोधी, विषैले, उग्रविष भोगी तथा तीखा त्रिशूल धारण करने वाले छात्रों को व्यंग्य रूप में नमस्कार किया है-
क्षेमेन्द्र ने ऐसे छात्र जो वेश्यासक्त हैं और जुआ (द्यूत) आदि कर्मों में लिप्त रहकर चारों आश्रमों में से एक भी आश्रम का पालन नहीं करते थे तथा न करने योग्य भोजन करते थे, पर तीखी प्रतिक्रिया व्यक्त की है-
इस प्रकार कविवर क्षेमेन्द्र ने तात्कालिक छात्रों के दूषित पक्ष को उनके सामने रखकर उनके सुधार हेतु प्रयास किया है जो इनके साहसिक कार्य का प्रतीत कहा जा सकता है।
क्षेमेन्द्र ने संन्यासियों पर भी तीखा व्यंग्य करते हुए उनके कपटपूर्ण बाह्य मिथ्या वेशों को निरर्थक बताया है। इनके सम्बन्ध में विचार कर क्षेमेन्द्र पाते हैं कि उन्हां ने जिस वस्तु का त्याग किया है वह केवल उनके मुड़े हुए सिरों के केशमात्र ही हैं वासना का त्याग नहीं। ये धूल के रंग के पीले परिधान धारण करते हैं जो क्षेमेन्द्र को इनके हृदय के कालुष्य का प्रतीक प्रतीत होते हैं-
ज्योतिषी जो स्वभाव से सरल विभिन्न व्यक्तियों को मनोनुकूल विचारों को कहते हुए तथा उन्हें विभिन्न प्रकार से विश्वस्त करता हुआ धनार्जन करता है। वह साधारण एवं कपटपूर्ण ज्ञान से युक्त होकर ज्योतिष की गणना करता हुआ मूर्ख लोगों को ठगता है। ऐसे ज्योतिषों पर क्षेमेन्द्र ने कटु व्यंग्य किया है जो मिथ्या मन्त्र बतलाकर निदान की बात करता है। सर्वप्रथम कविवर क्षेमेन्द्र ने ज्योतिषशास्त्र को जानने वाले वर्षा और सूखा के विषय में मछुआरे से पूछने वाले ज्योतिषी को व्यंग्य रूप में नमस्कार किया है।
मलमल
मसलिन या मलमल सरल बुनाई वाला सूती वस्त्र है। 'मसलिन' शब्द 'मसलीपट्नम' नामक भारतीय पत्तन से आया है।
क्षेमेंद्र
सामाजिक विसंगतियों का चित्रण
क्षेमेन्द्र ने ऐसे ज्योतिषियों पर भी व्यंग्य किया है जो स्त्रियों को भूत-पिशाचादि से ग्रस्त बतलाकर उन्हें नग्नादि अवस्था में करके पिशाच मुक्त करने का उपाय बताता है-
मलमल
प्रसिद्ध है कि ढाका का मलमल इतनी महीन होती थी मसलिन की साड़ी अंगूठी से निकल जाय किन्तु अंग्रेजों की दमनकारी व्यापारिक नीति के कारण यह उद्योग नष्ट हो गया। भारतीय मसलिन हाथ से निर्मित अत्यन्त कोमल सूत से हाथ से बुनी जाती थी। भारत का वह भाग जो आजकल बंगलादेश है, इसका मुख्य केन्द्र था। १७वीं और १८वीं शताब्दी में भारत से ही मसलिन पूरे यूरोप में निर्यात की जाती थी।
क्षेमेंद्र
सामाजिक विसंगतियों का चित्रण
छद्मरूपधारी ज्योतिषियों द्वारा समाज के रूढ़िग्रस्त, भयभीत भोले-भाले स्त्री पुरुषों का किस तरह शोषण किया जाता है और किस तरह स्त्रियों को अपने शील तक का शोषण कराने के लिए विवश होना पड़ता है इसका यथार्थ चित्रण कवि ने किया है।
क्षेमेन्द्र ने तात्कालिक समाज में व्याप्त भ्रष्टाचार में लिप्त तथा कलम (लेखनी) की नोंक से लोगों के धन का शोषण करने वाले तथा अपनी माया से समस्त संसार को मोह लेने वाले अजित कायस्थ को व्यंग्य रूप में परमेश्वर कहा है-
एक स्थल पर क्षेमेन्द्र ने कायस्थ को सेवा काल में विभिन्न बातों के द्वारा लोगों को लुभाने तथा ठगने में बहुरूपों वाला बतलाते हुए इस प्रकार कहा है-
इनके अतिरिक्त भी क्षेमेन्द्र ने समाज के अन्य वर्गों व जातियों में विद्यमान दोषों पर भी तीखा व्यंग्य किया है। उन्होनें स्वर्णकाल, कुट्टनी, कुलवधू, गुरु, वणिक, कवि, धातुवादी, निर्गुट, पण्डित, जटाधर तथा लेखक आदि लोगों के दूषित पक्षों पर भी तीखा व्यंग्य किया है जो उनके सूक्ष्मातिसूक्ष्म निरीक्षण का प्रतिफल हो सकता है।
क्षेमेन्द्र द्वारा समाज के शोषकों व दूषित पक्षों पर किये गये व्यंग्यपूर्ण वर्णन उनके लघुकाव्यों में पद-पद पर मिलते हैं। तात्कालिक समाज में दूषित पक्ष दबने की अपेक्षा उग्र रूप धारण किया हुआ था। क्षेमेन्द्र के द्वारा किये गये व्यंग्य बहुत ही तीखे एवं हृदय को भेदने वाले हैं फिर भी इनकी भावना मुख्यतः समाज सुधारक के रूप में हमारे सामने आती है। क्षेमेन्द्र ने समाज में व्याप्त दूषित लोगों, तरीकों, प्रथाओं व व्यवसायों पर गृध्र-दृष्टि से अवलोकन कर उन पर तीखा व्यंग्य किया है तथा जिसके माध्यम से तात्कालिक समाज के दूषित पक्षों का पूर्णतः पर्दाफाश किया है, उनके नग्न चित्र लोगों के सामने उपस्थित किये हैं, जो उनका तात्कालिक समाज को सुधारने का सफल प्रयास ही है। उनके सामाजिक व्यंग्यों में यथार्थता, स्पष्टता एवं मौलिकता पूर्णतः विद्यमान है। परिणामतः व्यंग्य की दृष्टि से इनके काव्य सहृदय के हृदय को बरबस आकृष्ट करते हैं।
पट्टी कृष्णा उर्फ कथार गाँव, फूलपुर (इलाहाबाद)
पट्टी कृष्णा उर्फ कथार फूलपुर, इलाहाबाद, उत्तर प्रदेश स्थित एक गाँव है।
सुतरगांव चकबमडगांव, काफलीगैर तहसील
सुतरगांव चकबमडगांव, काफलीगैर तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
घोस्ट राइडर: स्पिरिट ऑफ वेंजन्स
घोस्ट राइडर: स्पिरिट ऑफ वेंजन्स (Ghost Rider: Spirit of Vengeance) 2012 में बनी ३डी अमेरिकी फ़िल्म है जो 2008 में बनी घोस्ट राइडर का दुसरा भाग है।
पात्र
डबिंग के लिए गुणवत्ता लाइसेंस की वजह से दो हिन्दी डबिंग संस्करण जारी किये गये।
१२२३
१२२३ ग्रेगोरी कैलंडर का एक साधारण वर्ष है।
लिंगराज मंदिर
लिंगराज मंदिर भारत के ओडिशा प्रांत की राजधानी भुवनेश्वर में स्थित है। यह भुवनेश्वर का मुख्य मन्दिर है तथा इस नगर के प्राचीनतम मंदिरों में से एक है। यह भगवान त्रिभुवनेश्वर (शिव) को समर्पित है। इसे ययाति केशरी ने 11वीं शताब्दी में बनवाया था। यद्यपि इस मंदिर का वर्तमान स्वरूप 12वीं शताब्दी में बना, किंतु इसके कुछ हिस्से 1400 वर्ष से भी अधिक पुराने हैं। इस मंदिर का वर्णन छठी शताब्दी के लेखों में भी आता है।
मान्यता
धार्मिक कथा है कि 'लिट्टी' तथा 'वसा' नाम के दो भयंकर राक्षसों का वध देवी पार्वती ने यहीं पर किया था। संग्राम के बाद उन्हें प्यास लगी, तो शिवजी ने कूप बनाकर सभी पवित्र नदियों को योगदान के लिए बुलाया। यहीं पर बिन्दुसागर सरोवर है तथा उसके निकट ही लिंगराज का विशालकाय मन्दिर है। सैकड़ों वर्षों से भुवनेश्वर यहीं पूर्वोत्तर भारत में शैवसम्प्रदाय का मुख्य केन्द्र रहा है। कहते हैं कि मध्ययुग में यहाँ सात हजार से अधिक मन्दिर और पूजास्थल थे, जिनमें से अब लगभग पाँच सौ ही शेष बचे हैं।
रचना-सौन्दर्य
यह जगत प्रसिद्ध मन्दिर उत्तरी भारत के मन्दिरों में रचना सौंदर्य तथा शोभा और अलंकरण की दृष्टि से सर्वश्रेष्ठ माना जाता है। लिंगराज का विशाल मन्दिर अपनी अनुपम स्थापत्यकला के लिए भी प्रसिद्ध है। मन्दिर में प्रत्येक शिला पर कारीगरी और मूर्तिकला का चमत्कार है। इस मन्दिर का शिखर भारतीय मन्दिरों के शिखरों के विकास क्रम में प्रारम्भिक अवस्था का शिखर माना जाता है। यह नीचे तो प्रायः सीधा तथा समकोण है किन्तु ऊपर पहुँचकर धीरे-धीरे वक्र होता चला गया है और शीर्ष पर प्रायः वर्तुल दिखाई देता है। इसका शीर्ष चालुक्य मन्दिरों के शिखरों पर बने छोटे गुम्बदों की भाँति नहीं है। मन्दिर की पार्श्व-भित्तियों पर अत्यधिक सुन्दर नक़्क़ाशी की हुई है। यहाँ तक कि मन्दिर के प्रत्येक पाषाण पर कोई न कोई अलंकरण उत्कीर्ण है। जगह-जगह मानवाकृतियों तथा पशु-पक्षियों से सम्बद्ध सुन्दर मूर्तिकारी भी प्रदर्शित है। सर्वांग रूप से देखने पर मन्दिर चारों ओर से स्थूल व लम्बी पुष्पमालाएँ या फूलों के मोटे गजरे पहने हुए जान पड़ता है। मन्दिर के शिखर की ऊँचाई 180 फुट है। गणेश, कार्तिकेय तथा गौरी के तीन छोटे मन्दिर भी मुख्य मन्दिर के विमान से संलग्न हैं। गौरीमन्दिर में पार्वती की काले पत्थर की बनी प्रतिमा है। मन्दिर के चतुर्दिक गज सिंहों की उकेरी हुई मूर्तियाँ दिखाई पड़ती हैं।
पूजा पद्धति
गर्भग्रह के अलावा जगमोहन तथा भोगमण्डप में सुन्दर सिंहमूर्तियों के साथ देवी-देवताओं की कलात्मक प्रतिमाएँ हैं। यहाँ की पूजा पद्धति के अनुसार सर्वप्रथम बिन्दुसरोवर में स्नान किया जाता है, फिर क्षेत्रपति अनंत वासुदेव के दर्शन किए जाते हैं, जिनका निर्माणकाल नवीं से दसवीं सदी का रहा है।। गणेश पूजा के बाद गोपालनीदेवी, फिर शिवजी के वाहन नंदी की पूजा के बाद लिंगराज के दर्शन के लिए मुख्य स्थान में प्रवेश किया जाता है। जहाँ आठ फ़ीट मोटा तथा क़रीब एक फ़ीट ऊँचा ग्रेनाइट पत्थर का स्वयंभू लिंग स्थित है।
अन्य प्रसिद्ध मन्दिर
यहाँ से पूरब की ओर ब्रह्मेश्वर, भास्करेश्वर समुदाय के मन्दिर हैं। यहीं पर राजा-रानी का सुप्रसिद्ध कलात्मक मन्दिर है, जिसका निर्माण सम्भवतः सातवीं सदी में हुआ था। किन्तु मुख्यमन्दिर में प्रतिमा ध्वस्त कर दी गई थी, अतः पूजा अर्चना नहीं होती है। इसके पास ही मन्दिरों का सिद्धारण्य क्षेत्र है, जिसमें मुक्तेश्वर, केदारेश्वर, सिद्धेश्वर तथा परशुरामेश्वर मन्दिर सबसे प्राचीन माना जाता है। ये मन्दिर कलिंग और द्रविड़ स्थापत्यकला के बेजोड़ नमूने हैं, जिन पर जगह-जगह पर बौद्धकला का प्रभाव भी दृष्टिगोचर होता है। भुवनेश्वर के प्राचीन मन्दिरों के समूह में बैतालमन्दिर का विशेष स्थान है। चामुण्डादेवी और महिषमर्दिनी देवीदुर्गा की प्राचीन प्रतिमाओं वाले इस मन्दिर में तंत्र-साधना करके आलौकिक सिद्धियाँ प्राप्त की जाती हैं। इसके साथ ही सूर्य उपासना स्थल है, जहाँ सूर्य-रथ के साथ उषा, अरुण और संध्या की प्रतिमाएँ हैं। भुवनेश्वर में महाशिवरात्रि के दिन विशेष समारोह होता है। लिंगराज मन्दिर में सनातन विधि से चौबीस घंटे पूरे विधि-विधान के साथ महादेव शिवशंकर की पूजा-अर्चना की जाती है।
निर्माण
इस मंदिर का निर्माण सोमवंशी राजा ययाति केशरी ने ११वीं शताब्दी में करवाया था। उसने तभी अपनी राजधानी को जाजपुर से भुवनेश्वर में स्थानांतरिक किया था। इस स्थान को ब्रह्म पुराण में एकाम्र क्षेत्र बताया गया है।
मंदिर का प्रांगण 150 मीटर वर्गाकार का है तथा कलश की ऊँचाई 40 मीटर है। प्रतिवर्ष अप्रैल महीने में यहाँ रथयात्रा आयोजित होती है। मंदिर के निकट ही स्थित बिंदुसागर सरोवर में भारत के प्रत्येक झरने तथा तालाब का जल संग्रहीत है और उसमें स्नान से पापमोचन होता है।
अनीता नायर
अनीता नायर भारतीय अंग्रेज़ी लेखिका हैं। केरल में जन्मीं अनीता ने 1997 में अपनी पहली पुस्तक तब लिखी जब वे बंगलौर की एक विज्ञापन एजेंसी में कार्यरत थीं। अब तक उनके ग्यारह उपन्यास प्रकाशित हो चुके हैं।
राजगढ़ विधानसभा निर्वाचन क्षेत्र
राजगढ़ विधानसभा क्षेत्र भारत में मध्य प्रदेश के 230 विधान सभा की सीटों में से एक है। यह राजगढ़ लोकसभा सीट का एक खंड है। यह राजगढ़ जिले का हिस्सा है।
इसी नाम से एक और विधानसभा सीट राजस्थान में थी। जिसे 2008 में भंग कर दिया गया।
इस निर्वाचन क्षेत्र के अन्तर्गत जिले के राजगढ़ तहसील व खिलचीपुर तहसील के कुछ भाग आते है।
प्यार किया तो डरना क्या (1998 फ़िल्म)
प्यार किया तो डरना क्या 1998 में बनी हिन्दी भाषा की हास्य प्रेमकहानी फ़िल्म है। ये सुहेल ख़ान द्वारा लिखित और निर्देशित है। फिल्म में उनके वास्तविक जीवन के भाई सलमान खान और अरबाज़ ख़ान के साथ काजोल और धर्मेन्द्र मुख्य भूमिकाओं में हैं। जारी होने पर फिल्म सफल और लोकप्रिय रही थी।
संक्षेप
मुस्कान (काजोल) एक अनाध लड़की है, जो अपने भाई, विशाल (अरबाज़ ख़ान) और चाचा (धर्मेन्द्र) के साथ गाँव में रहती है। मुस्कान अपनी पढ़ाई पूरी करने के लिए मुम्बई जाना चाहती है। बाद में उसका भाई उसे मुम्बई जाने की इजाजद दे देता है। वहाँ उसकी मुलाक़ात सूरज (सलमान खान) से होती है। सूरज को मुस्कान से प्यार हो जाता है और उसके कई बार कोशिश करने के बाद, मुस्कान को भी उससे प्यार हो जाता है।
एक दिन मुस्कान से मिलने विशाल आता है। सूरज उसे मुस्कान का प्रेमी समझ लेता है और दोनों में लड़ाई हो जाती है, जिसमें सूरज को बहुत मार पड़ती है। बाद में उसे मुस्कान से पता चलता है कि वो उसका भाई है। वो मुस्कान और विशाल से माफी मांगता है। विशाल को सूरज बिलकुल भी पसंद नहीं आता है। उसे ऐसा लगता है कि सूरज भरोसे के काबिल नहीं है और न ही वो किसी बात को गंभीरता से लेता है। वो मुस्कान को अपने साथ घर ले जाता है।
सूरज उसके गाँव जाता है, जहाँ उसे चाचा मिलते हैं, जिसकी वो जान बचाता है। उसके इस काम को देखते हुए विशाल उसे अपने आपको साबित करने का एक और मौका देता है। लेकिन उसमें सूरज विफल रह जाता है। विशाल अपनी बहन की शादी ठाकुर विजय सिंह (निर्मल पांडे) के भाई से कराने की सोचता है, बिना ये जाने कि वो ये शादी पुरानी दुश्मनी के कारण कर रहे हैं। इस कारण सूरज को इस शादी को रोकने के साथ साथ विशाल का दिल भी जीतना होता है।
सूरज का दोस्त सूरज के परिवार वालों को उस गाँव के बारे में बता देता है। सूरज का परिवार आ जाता है और सूरज की सौतेली माँ, मुस्कान को बहुत बुरा भला कहती है। सिंह परिवार और उसके गुंडे मिल कर मुस्कान को पकड़ने की कोशिश करते हैं, और सूरज, सूरज के पिता, विशाल और चाचा आ कर उसे बचाने की कोशिश करते हैं। सूरज की माँ अब उसकी परवाह करने लगती है और वो पुलिस को फोन कर देती है। विशाल भी सूरज की मुस्कान के साथ शादी के लिए मान जाता है।
लाइब्रेरी (अभिकलन)
संगणक विज्ञान और सॉफ्टवेयर के सन्दर्भ में कम्प्यूटर प्रोग्रामों द्वारा उपयोग किये जाने वाले ऐसे संसाधनों को लाइब्रेरी (library) कहते हैं जो एक बार बनाकर बार-बार उपयोग में लाये जाते हैं। सॉफ्टवेयर विकास में लाइब्रेरियों का बहुत महत्व है। लाइब्रेरी के अन्तर्गत बहुत सी चीजें आतीं हैं जैसे आँकड़े, दस्तावेज, सहायता सम्बन्धी आंकड़े, सन्देश देने के टेम्पलेट, बने-बनाये कोड और सबरोटीन, क्लास, टाइप स्पेसिफिकेशन आदि।
लाइब्रेरी का महत्व इस बात में है कि वे ऐसे मानकीकृत अवयव हैं जो दूसरे प्रोग्रामों में प्रयुक्त किये जाते हैं जिससे प्रोग्राम लिखने में समय की तो बचत होती ही है, त्रुटियाँ भी कम होतीं हैं।
लाइब्रेरी मुख्यतः दो प्रकार की होती है, स्थैतिक लैब्रेरी और गतिक लाइब्रेरी। जो लाइब्रेरियाँ प्रोग्राम को 'बिल्ड' करते समय प्रोग्राम का अंग बना दी जातीं हैं, उन्हें स्थैतिक लाइब्रेरी (static library) कहते हैं। किन्तु कुछ लाइब्रेरियाँ तब काम में ली जातीं हैं जब उनको चाहने वाला प्रोग्राम चलाया जाता है अर्थात जब वह रैम में लोड किया जाता है। ऐसी लाइब्रेरियों को गतिक लाइब्रेरी (dynamic library) कहते हैं। ऐसा भी सम्भव है कि गतिक लाइब्रेरी तब लोड हो जब मुख्य प्रोग्राम का कुछ भाग चल चुका हो।
निकोलस केज
निकोलस केज' (Nicolas Cage) एक अमरिकी फ़िल्म अभिनेता, निर्माता व निर्देशक। यह गोस्ट राइडर में मुख्य भुमिका निभाने के लिए जाने जाते है। निकोलस किम कोप्पोला (७ जनवरी १९६४), निकोलस केज पेशेवर के रूप में जाना जाता है, एक अमेरिकी अभिनेता, निर्माता और निर्देशक है। वह रोमांटिक हास्य और नाटक से विज्ञान कथा और एक्शन फिल्मों से लेकर फिल्मों की एक किस्म में प्रमुख भूमिकाओं में प्रदर्शन किया गया है। केज प्रति वर्ष कम से कम एक फिल्म में प्रदर्शित होने के लिए जाना जाता है। १९८०के बाद से (१९८५ और १९९१ को छोड़कर) लगभग हर वर्ष फिल्म में प्रदर्शित होने, उसकी पैदावार के लिए जाना जाता है। अपने कैरियर के प्रारंभिक वर्षों में, केज ने वैली गर्ल, रेसिंग विथ दी मून, बर्डी, पेग्गी सुए गोट मैरिड (१९८६), रेसिंग एरिज़ोना (१९८७), मून्स स्ट्ऱाक्क् (१९८७) वेंपाइर किस्स (१९८९), वाइल्ड अत हार्ट (१९९०), हनीमून इन वेगास (१९९२), एंड रेड रॉक वेस्ट (१९९३) जैसे समीक्षकों बहुप्रशंसित फिल्मों में अभिनय किया। मुख्यधारा की फिल्मों जैसे की रॉक (१९९६), सिटी ऑफ़ एंगेल्स (१९९८), के साथ व्यापक दर्शकों के ध्यान में आने से पहले केज ने एक अकादमी पुरस्कार प्राप्त किया, गोल्डन ग्लोब, स्क्रीन एक्टर्स गिल्ड अवार्ड प्राप्त किया। २००२ में, उन्होंने फिल्म सोनि का निर्देशन किया जिसके लिए उन्हें ग्रांड विशेष पुरस्कार के लिए नामित किया था। केज एक उत्पादन कंपनी सैटर्न फिल्म्स के मालिक है और शैडो ऑफ़ थे वैम्पायर (२०००), थे लाइफ ऑफ़ डेविड गले (२००३) जैसे फिल्मों का निर्माण भी किया।